අධි සුඛෝපභෝගි බස් රථ ධාවනයට යෙදවීම නිසා ශ්‍රි ලංකා ගමනා ගමන මණ්ඩලයට දෛනිකව රුපියල් ලක්ෂ 20 කට ආසන්න අමතර ආදායමක්ලැබෙන බව ලංගම ප්‍රධාන මෙහෙයුම් අධිකාරි එච්.එම්. චන්ද්‍රසිරි මහතා පැවසීය.අධිවේගි මාර්ගයේත් කොළඹ සිට දුර පළාත් දක්වාත් දිනකට ලංගම අධිසුඛෝපභෝගි බස්රථ 60 ක්පමණ ධාවනයට යොදවා ඇති අතර බස් රථයක් කිසියම් කාර්මික දෝෂයකට ලක්වූ අවස්ථාවක හෝ ඒවායේ නඩත්තු කටයුතු සිදුකරන අවස්ථාවක දී ධාවනයට යෙදවීම සඳහා අමතර බස්රථ 6 ක් පමණ වෙන්කැර තිබෙන බවද ඒ මහතා පැවසීය.බස්රථ 45 ක් සාමාන්‍ය පරිදි ධාවනයට ත් බස්රථ 10 ක් සංචාරක සේවා සඳහාත් තවත් බස්රථ 5 ක් දෛනිකව විශේෂ චාරිකා සඳහාත් වෙන්කැර ඇති බව චන්ද්‍රසිරි මහතා පැවසීය.මේ නිසා ලංගම දෛනික ආදායම මිලියන 60 ක් පමණ දක්වා වැඩිවී ඇති බවද ඒ මහතා පැවසිය.අධිවේගි මාර්ගයේ මාතර - කඩුවෙල, මහරගම-මාතර, මහරගම-ගාල්ල කඩුවෙල - ගාල්ල, පානදුර - මාතර, මතුගම- කොළඹ, කටුනායක -කොළඹ , මීගමුව - කොළඹ, දක්වාත් අනිකුත් මාර්ග වන කොළඹ සිට ආරුගම්බෙ, කල්පිටිය, පාසිකුඩා , පුත්තලම, හලාවත, කුලියාපිටිය, බදුල්ල, තංගල්ල දක්වාත්, මහනුවර- කුරුණෑගල දක්වාත් මෙම බස් සේවා යොදවා තිබේ.